ການວາງສະແດງຮູບພາບ ຫວຽດນາມ - ປະເທດ ຂອງທະເລ ແລະ ບັນດາໝູ່ເກາະ
(ພາບອິນເຕີແນັດ)
ຢູ່ນະຄອນ Lodz ປະເທດ ໂປໂລຍ ມະຫາວິທະຍາໄລສັງລວມ Lodz ສົມທົບກັບສາຂາສະມາຄົມຊາວ ຫວຽດນາມ ແລະ ສະມາຄົມນັກສຶກສາ ຫວຽດນາມ ຢູ່ນະຄອນດັ່ງກ່າວຈັດຕັ້ງການວາງສະແດງຮູບພາບ “ຫວຽດນາມ - ປະເທດຂອງທະເລ ແລະ ບັນດາໝູ່ເກາະ” ງານວາງສະແດງດຳເນີນແຕ່ວັນທີ 8 – 18/4 ລວມມີຮູບພາບ 36 ແຜ່ນ ໄດ້ຮັບການວາງສະແດງຕາມ 7 ກຸ່ມຫົວຂໍ້: ໃນນັ້ນ ມີແຜນທີ່ເກົ່າແກ່ຂອງ ອັງກິດ, ແບນຊິກ, ປັອກຕູຍການ, ຫວຽດນາມ…ສະແດງໃຫ້ເຫັນອະທິປະໄຕຂອງ ຫວຽດນາມ ຢູ່ທະເລຕາເວັນອອກ ແລະ ສຳລັບ 2 ໝູ່ເກາະ ຮ່ວາງຊາ ແລະ ເຈື່ອງຊາ; ເລື່ອງ ຈີນ ຖົມດິນເປັນເກາະ, ກໍ່ສ້າງບັນດາເກາະ, ຫາດດອນຫີນຢ່າງຜິດກົດໝາຍ ແລະ ທຳລາຍບັນດາລະບົບຊີວະພາບປະກາລັງໃນທະເລຕາເວັນອອກ; ທັດສະນະຂອງສະຫະພາບເອີລົບ (ອີຢູ) ສຳລັບເລື່ອງແກ້ໄຂບັນຫາທະເລຕາເວັນອອກ…ໃນຂອບເຂດງານວາງສະແດງ, ຍັງຈັດຕັ້ງການໂອ້ລົມສົນທະນາດ້ວຍຫົວຂໍ້ “ໂອ້ລົມກ່ຽວກັບ ຫວຽດນາມ - ປະເທດຂອງທະເລ ແລະ ບັນດາໝູ່ເກາະ”. ບັນດານັກປາທະກະຖາພ້ອມດ້ວຍຜູ້ແທນເຂົ້າຮ່ວມການປຶກສາຫາລື ໂດຍສັງເຂບກ່ຽວກັບສະພາບການຂັດແຍ້ງກັນຢູ່ທະເລຕາເວັນອອກບັນດາການຜັນແປທີ່ເປັນໜ້າສົນໃຈຢູ່ເລຕາເວັນອອກ, ເປັນຕົ້ນແມ່ນບັນດາການເຄື່ອນໄຫວລະເມີດກົດໝາຍສາກົນຈາກຝ່າຍ ຈີນ ຢູ່ທະເລຕາເວັນອອກ.
(ແຫຼ່ງຄັດຈາກ VOV)